বেতাগীতে বাসের ধাক্কায় নিহত তিন ব্যক্তির জীবনের মূল্য ধরা হয়েছে এক লাখ ৫০ হাজার টাকা। এ ঘটনায় মামলা হলে বরগুনা বাস মালিক সমিতির লোকজন প্রভাব খাটিয়ে ক্ষতিপূরণ হিসেবে নিহতদের জনপ্রতি ৫০ হাজার করে টাকা দিয়ে ভুক্তভোগী পরিবারকে আপসরফায় বাধ্য করে। এদিকে এ দুর্ঘটনার পর প্রশাসনের টনক নড়েছে। গত শনিবার থেকে পৌর শহরের বিভিন্ন স্থানে ভ্রাম্যমাণ আদালত পরিচালনার মাধ্যমে অবৈধ যানবাহনের বিরুদ্ধে ব্যবস্থা নেওয়া হচ্ছে।